smcproject/ml-wiki-sentences huggingface dataset:
ശാസ്താവിന്റെ ഈ രൂപം ശുക്രൻറെ പ്രതിബിംബമാണ്.
അസുരഗുരു ശുക്രാചാര്യരുടെ മുമ്പിൽ ഭഗവാൻ പ്രത്യക്ഷപ്പെട്ട രൂപമാണിത്.
സദാ ദമ്പതികളെ, കുട്ടികളെ അനുഗ്രഹിക്കുന്നതായി സങ്കൽപ്പിക്കുന്ന ശാസ്താവ്.
ദശരഥൻ പുത്രകാമേഷ്ടി യജ്ഞം നടത്തിയപ്പോൾ അഗ്നി ദേവനൊപ്പം സംബാതം നൽകാൻ പ്രത്യക്ഷപ്പെട്ടന്ന് രാമായണത്തിൽ പരോക്ഷമായി ഈ ഭഗവാനെ പരാമർശിക്കുന്നുണ്ട്.
ഭാര്യ പ്രഭയോടും സത്യകൻ എന്ന മകനോടും കൂടിയാണ് ഭഗവാൻ പ്രത്യക്ഷപ്പെട്ടത്.
വേദ ശാസ്താവ്
ശാസ്താവിൻറെ ഈ രൂപം വില്ലും അമ്പും കൊണ്ട് സിംഹത്തിൻറെയോ അല്ലെങ്കിൽ കടുവയുടെയോ മേൽ ഇരിക്കുന്നതായി സങ്കൽപ്പം.
കണ്ഠത്തിൽ മണിയുള്ളതിനാൽ മണികണ്ഠൻറെ രൂപമാണ്.
വേദ ശാസ്‌താവായ മണികണ്ഠനെ ഇരു ഭാര്യമാരായ പൂർണ്ണയ്ക്കും പുഷ്പകലയ്ക്കും ഒപ്പവും ആരാധിക്കുന്നുണ്ട്.
വീര ശാസ്താവ്
യോദ്ധാവിൻറെ രൂപത്തിൽ കുതിരപ്പുറത്ത് ഇരിക്കുന്ന ശാസ്താവ് (അശ്വാരൂഡ ശാസ്‌താവ്‌) അഥവാ കിരാത ശാസ്താവ്.
ഈ രൂപം തമിഴ് നാടോടി ദൈവമായ അയ്യനാറുമായി സാദൃശ്യമുണ്ട്.
ഐതിഹ്യങ്ങൾ പരമശിവനു മോഹിനിയിൽ പിറന്ന കുട്ടിയാണ് അയ്യപ്പൻ എന്നാണ് ഐതിഹ്യം.
എന്നാൽ രണ്ട് ശക്തരായ ദൈവങ്ങൾക്ക് മറ്റെവിടെയും ദർശിക്കാനാവാത്ത വിധം കഥകൾ പുരാണമാക്കിയത് ശൈവ വൈഷ്ണവ സംഘര്ഷങ്ങൾ ഒഴിവാക്കുവാനും ബുദ്ധമതത്തിന്റെ ക്ഷയത്തിനു ശേഷം ക്ഷേത്രം കയ്യടക്കാൻ നടത്തിയതിന്റെ ശ്രമങ്ങൾ ആയിരുന്നു എന്ന് കേരളത്തിന്റെ ചരിത്രപഠനങ്ങൾ നടത്തിയിട്ടുള്ള കെ.എൻ. ഗോപാലപിള്ളയെ പോലുള്ള ചിലർ കരുതുന്നത്.
മറ്റൊരൈതിഹ്യം പന്തള രാജാവിന്റെ മകൻ എന്ന് വിശ്വസിക്കുന്ന മണികണ്ഠനെപ്പറ്റിയാണ്‌.
പന്തളത്തു ജീവിച്ചിരുന്ന പന്തളരാജാവിന്റെ ദാസനായിരുന്ന ഒരു യോദ്ധാവിനേയും അയ്യപ്പനായി ചിത്രീകരിച്ച് കാണിക്കുന്നുണ്ട്.
ശബരിമല ക്ഷേത്രം നശിപ്പിച്ച ചില ശക്തികളെ നിഗ്രഹിച്ച്  വിഗ്രഹപുനഃപ്രതിഷ്ഠ നടത്തിയ ഈ യോദ്ധാവ് (അയ്യപ്പൻ എന്ന് പേര്‌) നാട്ടിലേക്കു തിരിച്ചു വന്നില്ല.
മരിച്ചു പോകയോ അപ്രത്യക്ഷനാകുകയോ  ചെയ്തിരിക്കാം എന്ന് കരുതുന്നു.
എന്നാൽ ആളുകൾ അദ്ദേഹം ശാസ്താവിന്റെ അവതാരമായിരുന്നു എന്നു വിശ്വസിക്കാൻ തുടങ്ങി.
മറ്റൊരു ഐതിഹ്യപ്രകാരം പൊന്നമ്പലമേട്ടിലെ സന്യാസിയുടെ മകനായിരുന്നു അയ്യപ്പനെന്നും ആയോധനകലകളിൽ പരിശീലനം നേടിയശേഷം പന്തളം രാജസൈന്യത്തിലേക്ക് അയക്കപ്പെട്ടുവെന്നും പറയുന്നു.
മറ്റൊരു ഐതിഹ്യം ചീരപ്പഞ്ചിറ എന്ന ഈഴവകുടുംബവുമായി ബന്ധപ്പെട്ടതാണ്.
ആയോധന കളരിയായിരുന്ന തണ്ണീർമുക്കം ചീരപ്പഞ്ചിറ കുടുംബത്തിലെ കളരിയിൽ പഠനാർത്ഥം അയ്യപ്പൻ ചേരുകയും അവിടെയുള്ള ലീല എന്ന ഈഴവ പെൺകുട്ടിയുമായി പ്രണയത്തിലാകുകയും ചെയ്തു എന്നുമാണ്.
ഈ പെൺകുട്ടിയാണ് പിന്നീട് മാളികപ്പുറത്തമ്മയായത് എന്നുമാണ് ഐതിഹ്യം.
ഈ കഥ ഏഴീത്തിശേഷം എന്ന കാവ്യങ്ങളിൽ വിവരിക്കുന്നുണ്ട്.
ഭക്തർക്ക് സുരക്ഷ നൽകുന്നതിൽ ശാസ്താവിനെപ്പോലെ ശക്തനായ മറ്റൊരു ദൈവമില്ല എന്നതാണ് വിശ്വാസം.
എല്ലാ രാത്രിയിലും ഗ്രാമത്തിലൂടെ ശാസ്താവ് സവാരി നടത്തുകയും, കാര്യങ്ങൾ ശരിയാണെന്നും തൻറെ പ്രദേശത്ത് പ്രവേശിക്കുന്ന ദുഷ്ടശക്തികളെ ഇല്ലാതാക്കുകയും ചെയ്യുന്നുവെന്ന് വിശ്വസിക്കപ്പെടുന്നു.
വരാനിരിക്കുന്ന അപകടങ്ങളിൽ നിന്നോ, അപകടത്തിൽ നിന്നോ നിങ്ങളുടെ ജീവിതത്തെ സംരക്ഷിക്കുന്നു.
പക്ഷെ നിങ്ങൾ പാപികളാണെങ്കിലോ, അല്ലെങ്കിൽ അധർമ്മം ചെയ്യുന്നവരാണെങ്കിലോ സംരക്ഷണം ലഭിക്കില്ല.
അതാണ് ശാസ്താവും ശനീശ്വരനുമായുള്ള ഉടമ്പടി.
അയ്യപ്പനും ശനിദോഷ പരിഹാരവും-ശനിയാഴ്ച ദിവസം അയ്യപ്പ (ശാസ്താ) ക്ഷേത്രങ്ങളിൽ  ദർശനം നടത്തുന്നത് ശനിദോഷം മൂലമുള്ള ദുരിതങ്ങൾക്ക് പരിഹാരം ആണെന്നാണ് വിശ്വാസം.
ശനിദോഷ പരിഹാരമായി ചെയ്യുന്നതാണ് നീരാജനം.
നാളികേര മുറിയിൽ എള്ളെണ്ണയൊഴിച്ച് എള്ള് കിഴികെട്ടി തിരികൊളുത്തുന്നതാണ് സമ്പ്രദായം.
ശിവപുത്രനായ ശാസ്താവിന് ഭഗവാൻ ശനീശ്വരൻ സംഹാരകത്വം നൽകിയിട്ടുണ്ട്.
അതുകൊണ്ടാണ് ശാസ്താവിന് മുന്നിൽ നീരാഞ്ജനം തെളിക്കുന്നത്.
ശബരിമല ക്ഷേത്രത്തിലെ പ്രധാന വഴിപാടുകളിലൊന്നാണിത്.
വീടുകളിലും ശാസ്താവിന്റെ ചിത്രം വച്ചു നാളീകേര മുറിയിൽ എള്ള് തിരി കത്തിച്ചു പ്രാർഥിക്കാറുണ്ട്.
ഹൈന്ദവ വേദങ്ങളിലോ പുരാണങ്ങളിലോ അയ്യപ്പൻ അഥവാ ശാസ്താവിനെപ്പറ്റി പറയുന്നില്ല.
ശബരിമല അയ്യപ്പസ്വാമിയെ പറ്റി ആദ്യമായി പ്രസിദ്ധീകൃതമായ ഗ്രന്ഥം കല്ലറക്കൽ കൃഷ്ണൻ കർത്താവ് എഴുതി 1929ൽ അച്ചടിച്ച ശ്രീ ഭൂതനാഥോപാഖ്യാനം ആണ്.
60 വർഷത്തോളം ലഭ്യമല്ലാതിരുന്ന ഈ കിളിപ്പാട്ട് എറണാകുളം പുല്ലേപ്പടി റോഡിലെ ശബരി ശരണാശ്രമം കണ്ടെത്തി 2010ൽ വീണ്ടും പ്രസിദ്ധീകരിച്ചു.
ശാസ്താ ക്ഷേത്രങ്ങളിൽ ഏറ്റവും പ്രധാനപ്പെട്ട ദിവസമാണ് ഇത്.
വിശേഷ ദിവസങ്ങൾ - മണ്ഡല, മകരവിളക്ക് ദിവസങ്ങൾ.
പഞ്ച ശാസ്താ ക്ഷേത്രങ്ങൾ
അയ്യപ്പനെ തന്റെ ജീവിതകാലത്തിലെ പ്രധാനപ്പെട്ട അഞ്ചു ദശകളിലൂടെയാണ് ആരാധിക്കുന്ന 5 ക്ഷേത്രങ്ങൾ ആണ് പഞ്ച ശാസ്താ ക്ഷേത്രങ്ങൾ.
പത്തനംതിട്ട, കൊല്ലം ജില്ലയിലാണ് ഇവ.
ശബരിമല, അച്ചൻകോവിൽ, ആര്യങ്കാവ്, കുളത്തൂപ്പുഴ, കാന്തമല എന്നിവയാണ് ഈ അഞ്ചു ക്ഷേത്രങ്ങൾ.
മറ്റു ക്ഷേത്രങ്ങൾ ഈ പട്ടികയിൽ ഉൾപ്പെടുന്നില്ല.
കുളത്തൂപ്പുഴയിൽ , കുട്ടിയായിരുന്നപ്പോഴുള്ള അയ്യപ്പനെയാണ് ആരാധിക്കുന്നത്.
അച്ചൻകോവിലിൽ ഭാര്യമാരായ പുഷ്കലയുടേയും പൂർണ്ണയുടേയും കൂടെയിരിക്കുന്ന ശാസ്താവ്, ആര്യങ്കാവിൽ കുമാരനായും, ശബരിമലയിൽ ശാസ്താവിൽ ലയിച്ച ഭാവത്തിലും ആരാധിക്കുന്നു.
കാന്തമല ശബരിമല ക്ഷേത്രത്തിന് സമീപമുള്ള വനത്തിൽ സ്ഥിതി ചെയ്യുന്നു എന്ന് വിശ്വസിക്കപ്പെടുന്നു.
ഈ ക്ഷേത്രം കണ്ടെത്തിയിട്ടില്ല.
ിരക്കുട  അയ്യപ്പ ക്ഷേത്രം , കൊയിലാണ്ടി , കോഴിക്കോട് ജില്ല ചെറുപുഴ ശ്രീധർമ്മ ശാസ്താക്ഷേത്രം കണ്ണൂർ ജില്ല , കേരളം ആറാട്ടുപുഴ ശാസ്താക്ഷേത്രം തൃശ്ശൂർ ജില്ല ചാത്തക്കുടം ശ്രീധർമ്മശാസ്താക്ഷേത്രം തൃശ്ശൂർ ജില്ല ശാസ്താപുരം ശ്രീ ധർമ്മശാസ്താ ക്ഷേത്രം വായാട്ടുപറമ്പ കണ്ണൂർ കീഴൂർ ശ്രീ ധർമ്മശാസ്താക്ഷേത്രം (കാസർഗോഡ് ജില്ല) ശ്രീ മേൽകടകംവെളളി അയ്യപ്പക്ഷേത്രം, പാലത്ത്, കോഴിക്കോട് ശാസ്താംകോട്ട ശ്രീ ധർമ്മശാസ്താക്ഷേത്രം , ശാസ്താംകോട്ട , കൊല്ലം ജില്ല കുന്നുംപുറത്ത് ധർമ്മശാസ്താ ക്ഷേത്രം , പരിപ്പ് , കോട്ടയം ജില്ല ചേനപ്പാടി ശ്രീധർമ്മശാസ്താക്ഷേത്രം , ചേനപ്പാടി , കോട്ടയം ജില്ല നീർവ്വിളാകം ശ്രീധർമ്മശാസ്താ ക്ഷേത്രം , ആറന്മുള , പത്തനംതിട്ട ജില്ല ശ്രീ ഉദയഗിരി ധർമ്മശാസ്താ ക്ഷേത്രം, പൂവാറൻതോട്, കോഴിക്കോട് ജില്ല ശക്തികുളങ്ങര ശ്രീ ധർമ്മശാസ്താ ക്ഷേത്രം, കൊല്ലം ജില്ല.
കാരാപ്പുള്ളി ശ്രീ ധർമ്മശാസ്താ നവഗ്രഹ ക്ഷേത്രം, കൈപമംഗലം തൃശ്ശൂർ ജില്ല .
പഴയനടക്കാവ് അയ്യപ്പ ക്ഷേത്രം, പഴയനടക്കാവ്, തൃശ്ശൂർ ജില്ല മൊകവൂർ ശ്രീ അയ്യപ്പ ക്ഷേത്രം, കോഴിക്കോട് ജില്ല പാങ്ങോട് അശ്വരൂഢ ശാസ്താ ക്ഷേത്രം, തിരുവനന്തപുരം കണ്ണമ്മൂല കൊല്ലൂർ ശനീശ്വര ശാസ്താ ക്ഷേത്രം, തിരുവനന്തപുരം മേക്കതിൽ യോഗീശ്വര ശാസ്താ ക്ഷേത്രം, ഇടഗ്രാമം, കരമന, തിരുവനന്തപുരം മലമൽക്കാവ് അയ്യപ്പ ക്ഷേത്രം ,പാലക്കാട് ജില്ല പോട്ടൂർക്കാവ് അയ്യപ്പ ക്ഷേത്രം അയിനൂർ ചീനക്കൽ ശാസ്താ ക്ഷേത്രം, അയിനൂർ, കുന്നംകുളം കുളത്താണി അയ്യപ്പ ക്ഷേത്രം പൊന്നാഴിക്കര അയ്യപ്പ ക്ഷേത്രം കയ്പ്പകുളങ്ങര സ്വയംഭൂ ശാസ്താ ക്ഷേത്രം , മറ്റം - വാക , തൃശ്ശൂർ ജില്ല തായങ്കാവ് ധർമ്മശാസ്താ ക്ഷേത്രം , ചൂണ്ടൽ , തൃശ്ശൂർ ജില്ല അയ്യപ്പൻകാവ് , പഴുന്നാന, തൃശ്ശൂർ ജില്ല അയ്യപ്പൻകാവ് , കാഞ്ഞിരമുക്ക്, അത്താണി, മലപ്പുറം ജില്ല പട്ടിശ്ശേരി ശാസ്താ കോവിൽ , പാലക്കാട് ഉടലക്കാവ് ശാസ്താ ക്ഷേത്രം, അടാട്ട് , തൃശ്ശൂർ ജില്ല ശാസ്താംകടവ് ശാസ്താ ക്ഷേത്രം, കോടന്നൂർ, തൃശ്ശൂർ ജില്ല നൂറണി ശാസ്താ ക്ഷേത്രം, പാലക്കാട് കടമ്പനാട് ശ്രീ ഭഗവതി ധർമ്മ ശാസ്താ ക്ഷേത്രം, പത്തനംതിട്ട തിമിരി കൊട്ടുമ്പുറം ശ്രീ ധർമ്മ ശാസ്താ  ക്ഷേത്രം, ചെറുവത്തൂർ, കാസർഗോഡ് കോയിക്കൽ ശ്രീകണ്ഠൻ ശാസ്താ ക്ഷേത്രം,  കിളികൊല്ലൂർ കൊല്ലം ജില്ല.
ശ്രീ ധർമശാസ്താ ക്ഷേത്രം , കടപ്പാക്കട കൊല്ലം ജില്ല ശ്രീ.അയ്യപ്പക്ഷേത്രം ,ആനച്ചാൽ, ഇടുക്കി ജില്ല മണികണ്ഠേശ്വരം ഉമാമഹേശ്വര ക്ഷേത്രം ( ഉപദേവനാണെങ്കിലും പ്രധാന്യമുള്ള അയ്യപ്പൻ ) , വടക്കേക്കാട് , തൃശ്ശൂർ ജില്ല മുടവത്ത് മുല്ലമംഗലം മന വക  ( പള്ളിപ്പാട് ) അയ്യപ്പൻ ക്ഷേത്രം ,  വടക്കേക്കാട്, തൃശ്ശൂർ ജില്ല പുതുവായ മന  അയ്യപ്പൻ കാവ്, വൈലത്തൂർ,വടക്കേക്കാട് , തൃശ്ശൂർ ജില്ല പൊർക്കളേങ്ങാട് അയ്യപ്പ ക്ഷേത്രം,തൃശ്ശൂർ ജില്ല അയ്യപ്പൻ കാവ്, നന്നംമുക്ക് ചാലുകുളങ്ങര അയ്യപ്പ ക്ഷേത്രം,കോടത്തൂർ അയ്യപ്പൻ കാവ് , കോതച്ചിറ, പാലക്കാട് ജില്ല പുളശ്ശേരി അയ്യപ്പ ക്ഷേത്രം,കൊപ്പം,പാലക്കാട് ജില്ല അയ്യപ്പൻകാവ് , ചെറുവത്താനി, കുന്നംകുളം,തൃശ്ശൂർ ജില്ല അയ്യപ്പൻകാവ് , നെന്മിനി , ഗുരുവായൂർ, തൃശ്ശൂർ ജില്ല അഞ്ഞൂർ അയ്യപ്പൻകാവ് , മുണ്ടൂർ,തൃശ്ശൂർ ജില്ല അയ്യപ്പൻ കാവ് , പഴുന്നാന, കുന്നംകുളം താമരയൂർ അയ്യപ്പ ക്ഷേത്രം  , കോട്ടപ്പടി, തൃശ്ശൂർ ജില്ല മരത്തംകോട് അയ്യപ്പ ക്ഷേത്രം, തൃശ്ശൂർ ജില്ല അയ്യപ്പസ്വാമി ക്ഷേത്രം , തിരൂർ, മലപ്പുറം ജില്ല അയ്യപ്പൻ കാവ് , പൊന്നാനി ചീരപ്പൻ ചിറ തറവാട് , മുഹമ്മ, ചേർത്തല അയ്യപ്പ ക്ഷേത്രം , മുഹമ്മ, ചേർത്തല ശ്രീ കളപ്പുറത്ത് അയ്യപ്പൻ കാവ് ക്ഷേത്രം, പാറപ്പുറം, കടങ്ങോട് , തൃശ്ശൂർ ജില്ല.
ശ്രീ ഭൂതനാഥോപാഖ്യാനം
ശബരിമല ധർമ്മശാസ്താവിനെ കുറിച്ച് ആദ്യമായി രചിക്കപ്പെട്ട ഗ്രന്ഥമാണിത്.
അവലംബം ↑ {{ cite book }} : Check | isbn= value: length ( help ) ; Cite has empty unknown parameters: | month= , | chapterurl= , | origdate= , and | coauthors= ( help ) ; Unknown parameter | origmonth= ignored ( help ) CS1 maint: multiple names: authors list ( link ) ↑ {{ cite book }} : Cite has empty unknown parameter: | coauthors= ( help ) ↑ {{ cite book }} :  CS1 maint: extra punctuation ( link ) CS1 maint: year ( link ) ↑ ↑ {{ cite book }} : Cite has empty unknown parameters: | origmonth= , | month= , | chapterurl= , | origdate= , and | coauthors= ( help ) ↑ {{ cite book }} :  CS1 maint: extra punctuation ( link ) CS1 maint: year ( link ) ↑ {{ cite book }} : Cite has empty unknown parameters: | origmonth= , | month= , | chapterurl= , | origdate= , and | coauthors= ( help ) ↑ {{ cite book }} : Cite has empty unknown parameter: | coauthors= ( help ) ↑ {{ cite book }} : Cite has empty unknown parameter: | coauthors= ( help ) ↑ {{ cite book }} : Cite has empty unknown parameter: | coauthors= ( help ) ↑ പന്തളത്തു നൈതല്ലൂർ‌ കൊട്ടാരത്തിലെ രോഹിണി നാൾ വലിയ തമ്പുരാൻ എഴുതിയ "ശബരിഗിരി വർണ്ണന" എന്ന കൃതിയിൽ ഇതിനെക്കുറിച്ച് പരാമർശമുണ്ട് ↑ "ഇളവർ ശേവം" എന്ന പഴയ പാട്ട് മുരുമള്ളൂരിന്റെ കൃതിയിൽ ഉദ്ധരിച്ചതു കാണുക ↑ കൃഷ്ണ ചൈതന്യ - കേരളം ഇതും കൂടി കാണുക ശബരിമല മകരജ്യോതി ഹരിവരാസനം മാളികപ്പുറത്തമ്മ അയ്യനാർ താഴമൺ മഠം കുറ്റിയാണി ശ്രീ വന ശാസ്താവ് പുറത്തേക്കുള്ള കണ്ണികൾ Ayyappan എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അയ്യപ്പനെക്കുറിച്ചുള്ള Archived 2007-12-29 at the Wayback Machine ഐതിഹ്യം അയ്യപ്പചരിത്രം Archived 2008-09-12 at the Wayback Machine .
അയ്യപ്പ സ്വാമിയുടെ പേരിലുള്ള മലേഷ്യയിലെ ഒരു ചാരിറ്റി സംഘടന അയ്യപ്പസ്വാമിയുടെ ചരിത്രം അയ്യപ്പ ക്ഷേത്രം , യു.കെ അയ്യനാരും അയ്യപ്പനും Archived 2011-12-30 at the Wayback Machine https://www.facebook.com/1518139265178408/posts/3189960917996226/?app=fbl കൂടുതൽ വായനയ്ക്ക് "പേട്ട തുള്ളലും ക്ഷേത്രപുരാവൃത്തങ്ങളും" ആനിക്കാടു ശങ്കരപ്പിള്ള, ഡോ.കാനം ശങ്കരപ്പിള്ള, 1976
തപ്പ് This article does not cite any sources .
Find sources: "തപ്പ്" – news · newspapers · books · scholar · JSTOR ( Learn how and when to remove this message ) തപ്പ് ചൂടാക്കുന്നു
ഒരു കേരളീയ വദ്യോപകരണം.
പടയണി , വേലക്കളി , തൂക്കം തുടങ്ങിയ കലാരൂപങ്ങൾക്കൊപ്പം ഉപയോഗിക്കുന്നു.
ഏകദേശം ചെണ്ടയുടേത് പോലെയാണ് ഇതിന്റെ നാദം.
മൂത്ത പ്ലാവിൻവേരിൽ നിന്ന് കാതൽ ചെത്തിയെടുത്തുണ്ടാക്കുന്ന ചെറിയ കഷണങ്ങൾ ചേർത്താണ് തപ്പിന്റെ കുറ്റി നിർമ്മിക്കുന്നത്.
വൃത്താകൃതിയിലുള്ള ഈ കുറ്റിയുടെ ഒരു വശം എരുമ‌‌‌ത്തോലോ പോത്തിൻതോലോ ഉപയോഗിച്ച് പൊതിഞ്ഞ് കെട്ടും.
തോൽ ഒട്ടിക്കുന്നത് പാറപ്പൊടിയിൽ പനഞ്ചക്കാപ്പശ ചേർത്തുണ്ടാക്കുന്ന കുഴമ്പ് കൊണ്ടാണ്.
തപ്പ് കൊട്ടുന്നതിന് മുമ്പ് ഒരു മണിക്കൂറോളം തീയിൽ പിടിച്ച് ചൂടാക്കണം.
തുകൽ വരിഞ്ഞ് മുറുകാനാണിത്.
എരുമത്തോലിലെ രോമം കരിഞ്ഞമർന്ന് പോകാനും ഇത് സഹായിക്കും.
കടമ്മനിട്ട പടയണി This article does not cite any sources .
Find sources: "കടമ്മനിട്ട പടയണി" – news · newspapers · books · scholar · JSTOR ( Learn how and when to remove this message ) ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
ആണ്ടുതോറും മേടമാസത്തിൽ പത്തുദിവസം കടമ്മനിട്ട ഭഗവതി ക്ഷേത്ര മുറ്റത്ത് അനുഷ്ഠിക്കുന്ന കാല വഴിപാടാണ് കടമ്മനിട്ട പടയണി.
കേരളത്തിനകത്തും പുറത്തുമുള്ള ദേവീക്ഷേത്രങ്ങളിലും  സാംസ്കാരിക വേദികളിലും വിദേശരാജ്യങ്ങളിലും  കടമ്മനിട്ട പടയണി ഇടം നേടിയിട്ടുണ്ട്.
പടേനി പഠന പരിശീലന കേന്ദ്രം കടമ്മനിട്ട പടയണി ഗ്രാമം കടമ്മനിട്ട ഗോത്രകലാകളരിയിലെ ആശാന്മാർ പടയണി ചുവടുകൾ, തപ്പു മേളം, പടയണി ശീലുകൾ, ചെണ്ട, വേലകളി, എന്നിവയ്ക്കും അനുബന്ധ കലാരൂപങ്ങൾക്കും പരിശീലനം നൽകുന്നു ആശാൻമാർ : ( മൺമറഞ്ഞ ആശാന്മാർ )
ഐക്കാട് കളരി ആശാന്മാർ (പരമ്പര) മുഞ്ഞിനാട്ടു ആശാൻ,.
മേലേത്രയിൽ വല്യശാൻ മേലേത്രയിൽ രാമൻ നായർ( കടമ്മനിട്ട രാമൻ നായർ ആശാൻ ),വെള്ളാവൂർ പപ്പു ആശാൻ, ഇളപ്പുങ്കൽ രാഘവൻ നായർ , ഏറാട്ട് ദാമോദരൻ , ഊനാട്ട്‌ ഗോപാലക്കുറുപ്പ്മാളിയേക്കൽ ഗോവിന്ദപിള്ള ,മേലേത്തറയിൽ ഭാസ്ക്കരപ്പണിക്കർ , മേലേത്തറയിൽ കുട്ടപ്പപണിക്കർ, കാവുംകോട്ട് ഗോപിനാഥ കുറുപ്പ്, മേലേത്തറയിൽ ഗോപാലകൃഷ്ണ പണിക്കർ
( നിലവിലെ ആശാന്മാർ ) , കടമ്മനിട്ട വാസുദേവൻ പിള്ള , പിടി പ്രസന്നകുമാർ, മേലാട്ട് ഡി രഘു കുമാർ
നിപാ വൈറസ് ഇംഗ്ലീഷ് വിലാസം https://ml.wikipedia.org/wiki/Henipavirus
നിപാ വൈറസ് (ഇംഗ്ലീഷ്: Nipah Virus അഥവാ NiV ) ഹെനിപാ വൈറസ് ( Henipavirus ) ജീനസിലെ ഒരു ആർ. എൻ. എ. വൈറസ് ആണ്.
മൃഗങ്ങളേയും മനുഷ്യരേയും ബാധിക്കുന്ന മാരകമായ ഈ വൈറസ് മൂലമുണ്ടാകുന്ന പകർച്ചവ്യാധി രോഗികളുടെ മരണത്തിന് വരെ കാരണമാകുന്നു .
കേരളത്തിൽ 2018 മെയ് മാസത്തിൽ നിപാ വൈറസ് ബാധ പൊട്ടിപ്പുറപ്പെട്ടു .
മലേഷ്യയിലെ സുങകായ് നിപ്പാ എന്ന സ്ഥലത്താണ് ഈ വൈറസ് ബാധമൂലമുള്ള ആദ്യത്തെ സംഭവം രേഖപ്പെടുത്തിയത് എന്നത് കൊണ്ടാണ് പേരു വന്നത്.
മനുഷ്യനിൽ നിന്ന് മനുഷ്യനിലേക്കോ, മൃഗങ്ങളിൽ നിന്ന് മൃഗങ്ങളിലേക്കോ മൃഗങ്ങളിൽ നിന്ന് മനുഷ്യനിലേക്കോ ഈ വൈറസ് പടരാം.
വൈറസ് ബാധയുള്ള വവ്വാലുകളിൽ നിന്നും, പന്നികളിൽ നിന്നും, രോഗമുള്ള മനുഷ്യരിൽ നിന്നും നിപാ വൈറസ്  പകരുന്നത്.
മലേഷ്യയിലെ കമ്പുങ് സുങായ് നിപാ എന്ന ഗ്രാമത്തിൽ 1998 ലാണ് ഈ രോഗബാധ സ്ഥിരീകരിക്കപ്പെടുന്നതും പിന്നീട് 1999 -ൽ വൈറസിനെ വേർതിരിച്ചെടുക്കുന്നതും.
ആ ഗ്രാമത്തിലെ പന്നിവളർത്തുന്ന കർഷകരിലാണ് ഈ രോഗം ആദ്യമായി കണ്ടെത്തിയത്.
പന്നികൾക്ക് ഈ രോഗം ബാധിക്കപ്പെട്ടിരിക്കാം എന്നു കരുതി രോഗ സംക്രമണം തടയാൻ ദശലക്ഷക്കണക്കിനു പന്നികളെ അക്കാലത്ത് മലേഷ്യയിൽ കൊന്നൊടുക്കുകയുണ്ടായി.
ചരിത്രം നിപ്പാ വൈറസിന്റെ ഭൂമിശാസ്ത്രപരമായ വ്യാപനം.
പഴം തീനിവവ്വാലുകളുടെ ആവസവ്യവസ്ഥയും ഏതാണ്ട് ഇതേ ഭൂമിശാസ്ത്ര ഘടനയാണ് കാണിക്കുന്നത്.
1997 ലെ ആഗോള കാലാവസ്ഥാ പ്രതിഭാസമായ എൽനിനോ മലേഷ്യൻ കാടുകളെ വരൾച്ചയിലേക്ക് നയിച്ചു.
മരങ്ങളും ഫലങ്ങളും കരിഞ്ഞുണങ്ങി.
പല മൃഗങ്ങളും പക്ഷികളും കൃഷിയിടങ്ങളിലേക്കിറങ്ങി.
കാടുകളിലെ പഴങ്ങളും മറ്റും തിന്നു ജീവിച്ച മലേഷ്യൻ നരിച്ചീറുകൾ കൂടി കൃഷിയിടങ്ങളിലേക്ക് എത്തി.
അധികം വൈകാതെ മലേഷ്യയിലെ വൻ പന്നിഫാമുകളിലെ പന്നികളെ അജ്ഞാതമായ ഒരു രോഗം ബാധിച്ചുതുടങ്ങി.
പന്നികൾ കൂട്ടമായി ചത്തൊടുങ്ങി.
സമാനമായ രോഗം മനുഷ്യരെയും ബാധിച്ചു തുടങ്ങിയപ്പോളാണ് ഈ അവസ്ഥ ഏറെ ഭീഷണമായത് .
1999 ൽ, 257 പേർക്കാണ് രോഗം ബാധിച്ചത്.
ഇതിൽ 105 ആളുകൾ മരണപ്പെടുകയും ചെയ്തു .
മലേഷ്യയിലെ കാമ്പുങ് ബാറു സുങ്ഹായ് നിപാ എന്ന പ്രദേശത്തെ ഒരു രോഗിയിൽ നിന്ന് ആദ്യം വേർതിരിച്ചെടുത്തതുകൊണ്ട് നിപ്പാ വൈറസ് എന്ന പേര് നൽകി.
ജൈവവർഗ്ഗീകരണം Genus Henipavirus : species and their viruses Genus Species Virus (Abbreviation) Henipavirus Cedar henipavirus Cedar virus (CedV) Ghanaian bat henipavirus Kumasi virus (KV) Hendra henipavirus * Hendra virus (HeV) Mojiang henipavirus Mòjiāng virus (MojV) Nipah henipavirus Nipah virus (NiV)
Table legend: "*" denotes type species.
വൈറസ് ഘടന Structure of henipaviruses
പാരാമിക്സോവൈറിഡേ ഫാമിലിയിലെ അംഗമാണ് നിപാ വൈറസ്.
ഇവ വ്യത്യസ്ത ഘടനയോടുകൂടിയവയാണ്, 40 മുതൽ 600 nm വരെ വ്യാസമുണ്ട് കൊഴുപ്പ് കൊണ്ടുള്ള  ആവരണത്തിനകത്ത് ഒരു RNA ജനിതകപദാർത്ഥം എക്സ്റേ ക്രിസ്റ്റലോഗ്രാഫിയുടെ സഹായത്തോടെയാണ് ഇതിന്റെ ഘടന നിർണ്ണയിച്ചിരിക്കുന്നത് .
സാംക്രമികത നിപാ വൈറസ്  പകരുന്ന മാർഗ്ഗങ്ങൾ
വൈറസ് ബാധയുള്ള റ്റീറോപ്പസ് വവ്വാലുകൾ നിന്നോ പന്നികളിൽ നിന്നോ മനുഷ്യരിലേക്ക് പകരാൻ സാധ്യതയുണ്ട്.
രോഗം ബാധിച്ച മനുഷ്യരിൽ നിന്ന് മറ്റ് മനുഷ്യരിലേക്കും പകരാം.
അസുഖബാധയുള്ളവരെ പരിചരിക്കുന്നവരിലേക്ക് രോഗം പകരാൻ വളരെ വലിയ സാധ്യതയുണ്ട്.
വൈറസ് ബാധയുള്ള വവ്വാലുകളുടെ കാഷ്ഠം കലർന്ന പാനീയങ്ങളും വവ്വാൽ കടിച്ച പഴങ്ങളും മറ്റും കഴിക്കുന്നതിലൂടെയും പകരാം.
വൈറസ് ബാധയുണ്ടായാൽ, അഞ്ച് മുതൽ 14 ദിവസം വരെയാണ് ഇൻകുബേഷൻ പീരിയഡ് .
രോഗബാധ ഉണ്ടായാലും രോഗലക്ഷണങ്ങൾ വ്യക്തമാകാൻ ഇത്രയും ദിവസങ്ങൾ വേണം.
പനി, തലവേദന, തലകറക്കം, ബോധക്ഷയം മുതലായവയാണ് ലക്ഷണങ്ങൾ.
ചുമ, വയറുവേദന, മനംപിരട്ടൽ, ഛർദി, ക്ഷീണം, കാഴ്ചമങ്ങൽ തുടങ്ങിയ ലക്ഷണങ്ങളും അപൂർവമായി പ്രകടിപ്പിക്കാം.
രോഗലക്ഷണങ്ങൾ ആരംഭിച്ച് ഒന്നു രണ്ടു ദിവസങ്ങൾക്കകം തന്നെ ബോധം നഷ്ടപ്പെട്ട്, കോമ അവസ്ഥയിലെത്താനും സാധ്യതയുണ്ട് , .
തലച്ചോറിനെ ബാധിക്കുന്ന എൻസഫലൈറ്റിസ് ഉണ്ടാവാനും സാധ്യത കൂടുതലാണ്.
എൻസഫലൈറ്റിസ് മരണത്തിനുവരെ കാരണമായേക്കാം.
തൊണ്ടയിൽ നിന്നും മൂക്കിൽ നിന്നുമുള്ള സ്രവം, രക്തം, മൂത്രം, തലച്ചോറിലെ നീരായ സെറിബ്രോ സ്പൈനൽ ഫ്ളൂയിഡ് എന്നിവയിൽനിന്നും റിയൽ ടൈം പോളിമറേസ് ചെയിൻ റിയാക്ഷൻ എന്ന പരിശോധന  ഉപയോഗിച്ച് വൈറസിനെ വേർതിരിച്ചെടുക്കാൻ സാധിക്കേണ്ടതാണ്.
അസുഖം പുരോഗമിക്കുന്ന ഘട്ടത്തിൽ എലൈസ പരിശോധനയിലൂടെയും തിരിച്ചറിയാൻ സാധിക്കും.
എന്നാൽ രോഗനിർണ്ണയം നടത്താൻ സമയമെടുക്കും എന്നതുകൊണ്ട് നിപാ വൈറസ് അണുബാധ സംശയിക്കപ്പെടുന്നവരെ പ്രത്യേകം പരിചരിക്കുകയാണ് ചെയ്യുക.
മരണപ്പെട്ടവരുടെ പോസ്റ്റ്മോർട്ടം പരിശോധനയിൽ, ശരീരകലകളിൽ നിന്നെടുക്കുന്ന സാമ്പിളുകളിൽ ഇമ്യൂണോഹിസ്റ്റോകെമിസ്ട്രി പരിശോധന നടത്തിയും അസുഖം സ്ഥിരീകരിക്കാൻ സാധിക്കും.
നിപ്പാ വൈറസ്സ് ബാധക്ക് കൃത്യമായ ചികിത്സ ലോകത്തൊരിടത്തും ഇതുവരെ നിലവിൽ വന്നിട്ടില്ല.
ലക്ഷണങ്ങൾക്ക് മാത്രമായുള്ള ചികിത്സയാണ് ഇന്ന് നിലവിലുള്ളത്.
രോഗപ്രതിരോധശേഷി കൂടുതൽ ഉള്ളവർ രക്ഷപ്പെടുന്നു അല്ലാത്തവർ വൈറസിന്റെ പ്രവർത്തനത്തിൽ അസുഖം മൂർഛിച്ച് മരണപ്പെടുന്നു.
റിബാവൈറിൻ എന്ന മോണോക്ലോണൽ ആന്റിബോഡി നിപ്പാവൈറസിനെതിരെ ഫലപ്രദമാണെന്ന് പരീക്ഷണശാലകളിൽ തെളിഞ്ഞിട്ടുണ്ടെങ്കിലും മനുഷ്യരിൽ ഉപയോഗിക്കാനുള്ള അനുമതി അതിനു ലഭിച്ചിട്ടില്ല.
രോഗം ബാധിച്ചശേഷമുള്ള പ്രതിരോധപ്രവർത്തനരീതിയിൽ നിപാ ജി. ഗ്ലൈക്കോപ്രോട്ടീനിനെ തകർക്കുന്ന മൊണോക്ലോണൽ ആന്റിബോഡി ചികിത്സ ഉപയോഗത്തിലുണ്ട്.
മലേറിയക്കെതിരെ ഉപയോഗിക്കുന്ന ക്ലോറോക്വിൻ വർഗ്ഗത്തിൽ പെടുന്ന മരുന്നുകൾ നിപ്പാ വൈറസിന്റെ വളർച്ചയെ തടയുന്നതായി കണ്ടെത്തിയിട്ടുണ്ട് എങ്കിലും അതിന്റെ ഉപയോഗം മൂലം ചികിത്സാരംഗത്ത് പ്രത്യേകമായ ഫലസിദ്ധി ഉറപ്പു വരുത്തിയിട്ടില്ല.
എം.102.4 എന്നറിയപ്പെടുന്ന ഒരു മോണോക്ലോണൽ ആന്റിബോഡി, ആസ്റ്റ്രേലിയയിൽ രോഗം ബാധിച്ചു മരിക്കാറായ രോഗികളിൽ അവസാന ശ്രമമെന്ന നിലയിൽ പരീക്ഷണാർത്ഥം ഉപയോഗിച്ച് വികസിപ്പിച്ചുവരുന്നുണ്ട്.
പ്രതിരോധ പ്രവർത്തനങ്ങൾ റ്റീറോപ്പസ് വവ്വാൽ
അസുഖം വന്നതിനു ശേഷമുള്ള ചികിത്സ അത്ര ഫലപ്രദമല്ല.
അതുകൊണ്ടുതന്നെ പ്രതിരോധമാണ് ഏറ്റവും പ്രധാനം.
വൈറസ് ബാധയുള്ള വവ്വാലുകളിൽ നിന്നും രോഗം പകരാതിരിക്കാൻ സ്വീകരിക്കേണ്ട മുൻകരുതലുകൾ വൈറസ് ബാധയുള്ള വവ്വാലുകളുടെ കാഷ്ഠം, ഉമിനീർ എന്നിവയിലൂടെ വൈറസ് പകർച്ച ഉണ്ടാകാം.
അങ്ങനെയുള്ള സാഹചര്യങ്ങളെല്ലാം ഒഴിവാക്കുക.
വവ്വാലുകൾ കടിച്ച  കായ്ഫലങ്ങൾ ഒഴിവാക്കുക.
വവ്വാലുകൾ ധാരാളമുള്ള സ്ഥലങ്ങളിൽ നിന്നും തുറന്ന കലങ്ങളിൽ ശേഖരിക്കുന്ന കള്ള് ഒഴിവാക്കുക.
രോഗം പടന്ന് പിടിക്കുന്ന സാഹചര്യത്തിൽ പന്നിയിറച്ചി പരമാവധി ഒഴിവാക്കുക രോഗം ബാധിച്ച വ്യക്തിയിൽ നിന്നും രോഗം പകരാതിരിക്കാൻ വേണ്ടി എടുക്കേണ്ട മുൻകരുതലുകൾ രോഗിയുമായി സമ്പർക്കം ഉണ്ടായതിനു ശേഷം കൈകൾ സോപ്പും വെള്ളവും ഉപയോഗിച്ച് നന്നായി കഴുകുക.
രോഗിയുമായി ഒരു മീറ്റർ എങ്കിലും ദൂരം പാലിക്കുകയും, രോഗി കിടക്കുന്ന സ്ഥലത്തു നിന്നും അകലം പാലിക്കുകയും ചെയ്യുക.
രോഗിയുടെ വ്യക്തിപരമായ ആവശ്യങ്ങൾക്കുള്ള സാമഗ്രികൾ പ്രത്യേകം സൂക്ഷിക്കുകയും ഉപയോഗിക്കുകയും ചെയ്യുക.
രോഗം പടരാതിരിക്കാൻ  വേണ്ടി ആശുപത്രികൾ ശ്രദ്ധിക്കേണ്ട കാര്യങ്ങൾ രോഗലക്ഷണങ്ങളുമായി വരുന്ന എല്ലാ രോഗികളെയും വേർതിരിച്ച വാർഡുകളിലേക്ക് (isolation ward) പ്രവേശിപ്പിക്കുക.
രോഗമുണ്ടെന്ന് സംശയിക്കുന്ന ആളുകളോട് സംസാരിക്കുമ്പോളും, പരിശോധിക്കുമ്പോളും മറ്റു ഇടപഴകലുകൾ നടത്തുമ്പോളും കയ്യുറകളും മാസ്കും ധരിക്കുക.
സാംക്രമിക രോഗങ്ങളിൽ എടുക്കുന്ന എല്ലാ മുൻകരുതലുകളും ഇത്തരം രോഗികളിലും എടുക്കുക.
ശുശ്രൂഷയ്ക്ക് ഉപയോഗിക്കുന്ന ഉപകരണങ്ങൾ പരമാവധി ഡിസ്പോസബിൾ ആവുന്നതാണ് ഉത്തമം.
പുനരുപയോഗം അനിവാര്യമെങ്കിൽ ശരിയായ രീതിയിൽ അണു നശീകരണത്തിന് ശേഷം മാത്രമെന്ന് ഉറപ്പ് വരുത്തണം.
രോഗം വന്നു മരണമടഞ്ഞ ആളിൽ നിന്നും രോഗം പടരാതിരിക്കാൻ  എടുക്കേണ്ട മുൻകരുതലുകൾ മൃതദേഹസമ്പർക്കം ഉണ്ടാകാതിരിക്കാൻ ശ്രദ്ധിക്കുക.
മുഖത്തു ചുംബിക്കുക, കവിളിൽ തൊടുക എന്നിവ ഒഴിവാക്കുന്നതാണ് നല്ലത്.
മൃതദേഹത്തെ കുളിപ്പിക്കുന്ന സമയത്ത് മുഖം മറക്കുക.
മൃതദേഹത്തെ കുളിപ്പിച്ചതിനു ശേഷം കുളിപ്പിച്ച വ്യക്തികൾ ദേഹം മുഴുവൻ സോപ്പ് തേച്ച് കുളിക്കേണ്ടതാണ്.
മരണപ്പെട്ട വ്യക്തി ഉപയോഗിച്ചിരുന്ന വസ്ത്രങ്ങൾ, പാത്രങ്ങൾ തുടങ്ങിയ വീണ്ടും ഉപയോഗിക്കാവുന്ന സാധനങ്ങൾ അണു നശീകരണം നടത്തുക.
വിവിധ രാജ്യങ്ങളിൽ ലോകത്തിന്റെ മറ്റുഭാഗങ്ങളിലും നിപാ വൈറസ് ബാധ ഉണ്ടായിട്ടുണ്ട്.
ഏറ്റവും കൂടുതൽ തവണ വൈറസ് ബാധ ഉണ്ടായിരിക്കുന്നത് ബംഗ്ലാദേശിലാണ്.
ബംഗ്ലാദേശിന്റെ സമീപപ്രദേശങ്ങളിലും പലതവണ കേസുകൾ റിപ്പോർട്ട് ചെയ്യപ്പെട്ടിട്ടുണ്ട്..
2001 ജനുവരിയിൽ ഇന്ത്യയിലെ സിലിഗുരിയിൽ റിപ്പോർട്ട് ചെയ്ത 66 കേസുകളിൽ 74% മരണനിരക്ക് .
2001 ഏപ്രിൽ മെയ് മാസങ്ങളിൽ ബംഗ്ലാദേശിലെ മെഹർപുർ ജില്ലയിൽ റിപ്പോർട്ട് ചെയ്യപ്പെട്ട 13 കേസുകളിൽ 9 മരണം .
2003 ജനുവരിയിൽ ബംഗ്ലാദേശിലെ നാഗോൺ ജില്ലയിൽ 12 കേസുകളിൽ എട്ട് മരണം .
2004 ജനുവരിയിൽ ബംഗ്ലാദേശിലെ 2 ജില്ലകളിലായി റിപ്പോർട്ട് ചെയ്യപ്പെട്ട 42 കേസുകളിൽ 16 മരണം.
2004 ഫെബ്രുവരി മാർച്ച് മാസങ്ങളിൽ ഫരിദ്പുർ ജില്ലയിൽ റിപ്പോർട്ട് ചെയ്യപ്പെട്ട 36 കേസുകളിൽ 27 മരണം.
2005 ജനുവരിയിൽ റിപ്പോർട്ട് ചെയ്യപ്പെട്ട 12 കേസുകളിൽ 11 മരണം .
2007 ഫെബ്രുവരി മാസത്തിൽ ഇന്ത്യയിൽ ബംഗ്ലാദേശിന് സമീപമുള്ള ചില സ്ഥലങ്ങളിൽ കേസുകൾ റിപ്പോർട്ട് ചെയ്യപ്പെടുകയും അഞ്ചിൽ താഴെ മരണങ്ങൾ ഉണ്ടാവുകയും ചെയ്തു .
2008 ബംഗ്ലാദേശിൽ 9 കേസുകളിൽ എട്ടുമരണം.
2010 ബംഗ്ലാദേശിൽ എട്ട് കേസുകളിൽ ഏഴ് മരണം .
2011-ൽ  21 സ്കൂൾ കുട്ടികൾ ബംഗ്ലാദേശിൽ മരണപ്പെട്ടു .
2018 ൽ കോഴിക്കോടും മലപ്പുറത്തും നിപാ ബാധിച്ച്   18 പേർ മരണപ്പെട്ടു .
2019 ജൂൺ:- കേരളത്തിലെ കൊച്ചിയിൽ നിപ വൈറസ് ബാധിച്ച് 23 കാരനായ വിദ്യാർത്ഥിയെ ആശുപത്രിയിൽ പ്രവേശിപ്പിച്ചു.
2021 സെപ്റ്റംബർ കോഴിക്കോട് പാഴൂർപുൽപ്പറമ്പിൽ മുഹമ്മദ് ഹാഷിം എന്ന കുട്ടി മരണത്തിന് കീഴടങ്ങി കേരളത്തിൽ
2018 മേയ് മാസത്തിൽ കേരളത്തിൽ നിപാ വൈറസിന്റെ സംക്രമണം ഉണ്ടായതായി  പൂനെയിലെ ദേശീയ വൈറോളജി ഇന്സ്റ്റിറ്റൂട്ട് സ്ഥിരീകരിച്ചു.
കേരളത്തിലെ കോഴിക്കോട്ടുള്ള ചെങ്ങരോത്ത് എന്ന ഗ്രാമത്തിലാണ് ഈ പകർച്ചവ്യാധിയുടെ ഉറവിടം എന്നാണ് കരുതുന്നത്.
മേയ് 5 നു മരിച്ച  സൂപ്പിക്കടയിൽ മൂസയുടെ മകൻ മുഹമ്മദ് സാബിത്ത് എന്നയാൾ ആണിതിന്റെ ആദ്യത്തെ ഇര എന്നാണ് നിഗമനം.
രണ്ട് ആഴ്ചക്ക് ശേഷം സാബിത്തിന്റെ മൂത്ത സഹോദരനായ സാലിയും പിതാവിന്റെ സഹോദരിയും  പിതാവായ മൂസയും ഇതേ ലക്ഷണങ്ങളോടെ മരണമടഞ്ഞു.
സാലിഹിനെ ബേബി മെമ്മോറിയൽ ആശുപത്രിയിൽ മസ്തിഷ്കജ്വരമാണെന്ന ആശങ്കയിൽ അടിയന്തര ശുശ്രൂഷക്കായി പ്രവേശിച്ചപ്പോഴാണ് നിപ്പ വൈറസിനെക്കുറിച്ച് ആരോഗ്യപ്രവർത്തകർക്ക് സംശയം ഉണ്ടാവൻ ഇടയായത്.
തുടർന്ന് പനിയുമായി വീട്ടിൽ കഴിഞ്ഞിരുന്ന മറിയത്തിന്റേയും മൂസയുടേയും രക്തസാമ്പിളുകൾ ശേഖരിച്ച് മണിപ്പാൽ ഇന്റ്സിറ്റുട്ട്ലേക്ക് പരിശീധനക്ക് അയച്ചത് രോഗം സ്ഥിരീകരിക്കാൻ സഹായിച്ചു.
മേയ് 20 നാണു ഇവരിൽ നിന്നുള്ള സാമ്പിളുകൾ മണിപ്പാലിലെ വൈറസ് ഗവേഷണ കേന്ദ്രത്തിൽ നിന്ന് പരിശോധനക്കുശേഷം ലഭിച്ചത്.
മേയ് 20 നു കോഴിക്കോട് മെഡിക്കൽ കോളെജിലെ നഴ്സിങ്ങ് സഹായി ആയിരുന്ന ലിനി പുതുശ്ശേരി വൈറസ് ബാധയെത്തുടർന്ന് മരണമടഞ്ഞു.
കേരളത്തിലെ ശക്തമായ പൊതുജനാരോഗ്യ സംവിധാനവും പ്രതിരോധസംവിധാനവും സാഹചര്യം മനസ്സിലാക്കി കൃത്യമായി പ്രവർത്തിച്ചതിന്റെ തുടർന്നാണ് വളരെ ആരംഭത്തിൽ തന്നെ ഈ രോഗ ബാധ കൃത്യമായി തിരിച്ചറിഞ്ഞതും അത് പടരാതെ തടയുവാൻ കഴിഞ്ഞതും എന്നതാണ് യാഥാർഥ്യം.
ലോക രാജ്യങ്ങൾക്കിടരാജ്യങ്ങൾക്കിടയിൽ തന്നെ ഇത് ശ്രദ്ധ പിടിച്ചു പറ്റി .
പൂനേയിലേക്ക് അയച്ച രക്തസാമ്പിളുകൾ എല്ലാം വൈറസ് ബാധ ശരിവക്കുന്നവയായിരുന്നു.
കൂടതെ 5 കിലോമീറ്റർ പരിധിക്കുള്ളിൽ നിന്ന് പന്നികളുടേയും മറ്റും മൂത്രവും മറ്റും പരിശോധനക്കായി  ഭോപ്പാലിലെ നാഷണൽ ഇൻസ്റ്റിറ്റ്യൂട്ട് ഓഫ് ഹൈ സെകൂരിറ്റി ആനിമൽ ഡിസീസസിലേക്ക് അയക്കുകയുണ്ടായി.
ഇയാളുടെ രക്തസാമ്പിളുകളും പുനേയിലെ വൈറോളജി സ്ഥാപനത്തിലേക്ക് അയച്ചിരിക്കുകയാണ്.
കേരളത്തിലെ സർക്കാരിറ്റെ കീഴിലുള്ള ആരോഗ്യ വകുപ്പ് പ്രത്യേക സമിതി രൂപികരിച്ചു.
ആസ്റ്റ്രേലിയയിൽ നിന്ന് റിബാവരിൻ എന്ന പേരിലുള്ള മോണോക്ലോണൽ ആന്റിബോഡി  മരുന്നുകൾ ജൂൺ  2 നു കേരളത്തിൽ എത്തിക്കുകയുണ്ടായി എങ്കിലും മരുന്ന് എങ്ങനെ ഉപയോഗിക്കണം എന്നതിനെക്കുറിച്ചുള്ള ധാരണക്കുറവുമൂലം ഡോക്റ്റർമാർക്കിടയിൽ ആശങ്കയുണ്ടാക്കി.
ചില ഗൾഫ് രാജ്യങ്ങൾ കേരളത്തിൽ നിന്നുള്ള പഴം പച്ചക്കറി ഇറക്കുമതി നിരോധിച്ചു.
2019 ജൂണിൽ  കൊച്ചിയിൽ നിപ്പ വൈറസ് ബാധ  സ്ഥിരീകരിച്ചു.
2021 സെപ്റ്റംബർ 5 കോഴിക്കോട് പാഴൂർപുൽപ്പറമ്പിൽ മുഹമ്മദ് ഹാഷിം എന്ന കുട്ടി മരണത്തിന് കീഴടങ്ങി അവലംബം
നിരുപമ രാഘവൻ
ഒരു ഇന്ത്യൻ ജ്യോതിശ്ശാസ്ത്രജ്ഞയും കാലാവസ്ഥാ ശാസ്ത്രജ്ഞയും ശാസ്ത്ര ചരിത്രകാരിയും അദ്ധ്യാപികയുമായിരുന്നു നിരുപമ രാഘവൻ (19 ജൂലൈ 1940, മദ്രാസ് -23 ഫെബ്രുവരി 2007, ചെന്നൈ ) .
ന്യൂഡൽഹിയിലെ നെഹ്റു പ്ലാനറ്റോറിയത്തിന്റെ ഡയറക്ടറായിരുന്നു അവർ.
ജീവിതം.
1940 ജൂലൈ 19ന് മദ്രാസിലാണ് നിരുപമ ജനിച്ചത്.
1959ൽ മദ്രാസിലെ വിമൻസ് ക്രിസ്ത്യൻ കോളേജിൽ നിന്ന് ഭൌതികശാസ്ത്രത്തിൽ ബിരുദം നേടി.
പ്രസിഡൻസി കോളേജിൽ നിന്ന് ബിരുദാനന്തര ബിരുദം നേടിയ അവർ ഖരഗ്പൂരിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്നോളജി, ഇന്ത്യൻ ഇർസ്റ്റിറ്റ്യൂട്ട് ഓഫ് ആസ്ട്രോഫിസിക്സിന്റെ കൊഡൈകെനൽ സോളാർ ഒബ്സർവേറ്ററി എന്നിവിടങ്ങളിൽ ജ്യോതിശാസ്ത്രത്തിൽ ഡോക്ടറേറ്റ് നേടി.
ഖരഗ്പൂരിലെ മെറ്റലർജിസ്റ്റായ രാഘവനെ വിവാഹം കഴിച്ച അവർ അദ്ദേഹത്തോടൊപ്പം അമേരിക്കയിലേക്ക് താമസം മാറി.
നിരുപമയുടെ പ്രബന്ധ ഉപദേഷ്ടാവ് വൈനു ബാപ്പു ആയിരുന്നു.
നിരുപമയുടെ പ്രബന്ധത്തിന്റെ പ്രധാന വിഷയം (1968) സൂര്യപ്രകാശത്തിലെ ലൈൻ അസമത്വത്തെക്കുറിച്ചും കാർബൺ തന്മാത്രകളുടെ ലൈൻ പ്രൊഫൈലുകളെക്കുറിച്ചും അന്വേഷണങ്ങളാണ് .
2007 ഫെബ്രുവരിയിൽ ചെന്നൈയിൽ വച്ച് കാൻസർ ബാധിച്ച് നിരുപമ മരിച്ചു.
അവരുടെ നേട്ടങ്ങളെ ആദരിക്കുന്നതിനായി, പ്രത്യേകിച്ച് വിദ്യാർത്ഥികളിലേക്കുള്ള എത്തിക്കുന്നതിനായി, 2007 മാർച്ചിൽ ഡൽഹിയിലെ നെഹ്റു പ്ലാനറ്റോറിയത്തിൽ ഒരു ബഹിരാകാശ മേള നടന്നു.
ഇന്ത്യയിലെ നിരീക്ഷണ ജ്യോതിശാസ്ത്ര മേഖലയിലെ ആദ്യ വനിതയായിരുന്നു നിരുപമ രാഘവൻ.
1982 ൽ അമേരിക്കയിൽ നിന്ന് ഇന്ത്യയിലേക്ക് മടങ്ങിയെത്തിയ അവർ ന്യൂഡൽഹിയിലെ നെഹ്റു പ്ലാനറ്റോറിയത്തിൽ ചേർന്നു.
1985ൽ അവർ ന്യൂഡൽഹിയിൽ അമച്വർ ആസ്ട്രോണോമേഴ്സ് അസോസിയേഷൻ ആരംഭിച്ചു.
ജ്യോതിശ്ശാസ്ത്രജ്ഞരായ പ്രിയംവദ നടരാജനും സംഗീത മൽഹോത്ര വിദ്യാർത്ഥികളായിരിക്കെ അവരോടൊപ്പം ഗവേഷണത്തിൽ സജീവമായിരുന്നവരിൽ ഉൾപ്പെടുന്നു.
1990 കളിൽ, ന്യൂഡൽഹിയിലെ സ്കൂളുകൾക്കായി ചന്ദർ ദേവ്ഗണുമായി ചേർന്ന് ദൂരദർശിനി നിർമ്മാണ സാങ്കേതികവിദ്യകളുടെ ഒരു പരിപാടി അവർ ആരംഭിച്ചു.
കാൺപൂരിലെയും ഡൽഹിയിലെയും ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്നോളജിയിൽ അവർ ജ്യോതിശ്ശാസ്ത്രം പഠിപ്പിച്ചു.
നിരുപമ രാഘവൻ അന്തരീക്ഷശാസ്ത്രത്തിൽ, പ്രത്യേകിച്ച് മലിനീകരണത്തിന്റെ വ്യാപനവുമായി ബന്ധപ്പെട്ട കൃതികൾ പ്രസിദ്ധീകരിച്ചു.
അവരുടെ മറ്റൊരു പ്രധാന താൽപര്യം ആർക്കിയോ-ജ്യോതിശാസ്ത്രത്തിലായിരുന്നു.
അരുദ്രയെ (ശിവൻറെ ചുവന്ന നക്ഷത്രം) ബീറ്റൽഗ്യൂസിനൊപ്പം തിരിച്ചറിയുന്നതും ചിദംബരത്തിലെ അരുദ്ര ദർശിനം ഉത്സവവും ഡിസംബറിൽ ഓറിയോൺ ആരോഹണവും അവരുടെ സംഭാവനകളിൽ ഉൾപ്പെടുന്നു.
നടരാജന്റെ ചോള വെങ്കല ശിൽപങ്ങൾക്ക് ഓറിയോണിന്റെ നക്ഷത്ര ക്രമീകരണം മാതൃക നൽകിയെന്നതിന് അവർ തെളിവുകൾ കാണിച്ചു.
ചെന്നൈ മൈലാപ്പൂരിലെ വല്ലേശ്വരർ ക്ഷേത്രത്തിന്റെ പ്രതിഷ്ഠ 1761 ജൂൺ 6 ന്, കൃത്യമായി ശുക്രന്റെ സഞ്ചാരസമയത്തായിരിക്കുമെന്നതായിരുന്നു മറ്റൊരു നിരീക്ഷണം (ക്ഷേത്രം സമർപ്പിച്ച ഗ്രഹത്തിന്റെ തമിഴ് നാമമാണ് വല്ലെ.
തിരഞ്ഞെടുത്ത കൃതിൾ ജ്യോതിശ്ശാസ്ത്രം കാലാവസ്ഥാ ശാസ്ത്രം ശാസ്ത്രത്തിന്റെ ചരിത്രം അവലംബങ്ങൾ
നിലൂഫെർ ദെമിർ ഇംഗ്ലീഷ് വിലാസം https://ml.wikipedia.org/wiki/Nil%C3%BCfer_demir
ഒരു തുർക്കിഷ് വനിതാ ഫോട്ടോജേർണലിസ്റ്റ് ആണ് നിലൂഫെർ ദെമിർ (ജനനം 1986).
കൗമാരപ്രായത്തിൽ തന്നെ അവർ ഡോകാൻ ന്യൂസ് ഏജൻസിയിൽ ജോലി ചെയ്തുതുടങ്ങിയിരുന്നു.
2015 ൽ യൂറോപ്യൻ കുടിയേറ്റ പ്രതിസന്ധിയെക്കുറിച്ചുള്ള പത്രറിപ്പോർട്ടു പരമ്പരയുടെ ഭാഗമായി അവർ പകർത്തിയ അലൻ കുർദിയുടെ ഫോട്ടോകൾ 2015 സെപ്റ്റംബർ 2 ന് ലോക വാർത്തയായി.